钦定古今图书集成/明伦汇编/官常典/第274卷 > 阿邻帖木儿
## 钦定古今图书集成/明伦汇编/官常典/第274卷 > 阿邻帖木儿

按《元史哈剌亦哈赤北鲁传》：“哈剌亦哈赤北鲁子阿
邻帖木儿，善国书，多闻识，历事累朝，繇翰林待制累
迁荣禄大夫、翰林学士承旨。英宗时，以旧学日侍左
右，陈说祖宗以来及古先哲王嘉言善行，翻译诸经，
纪录故实，总治诸王、驸马、番国朝会之事。天历初，北
迎明宗，入正大统，一见欢甚，顾左右曰：‘此朕师也’。”天
历三年，进光禄大夫，知经筵事。